Muudatus nr 2

20.07.2020 sõlmitud

üürilepingule nr KPJ-4/2020-215

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, 10115 Tallinn (edaspidi nimetatud *üürileandja*), mida esindab volikirja alusel haldusteenuste direktor Karel Aasrand

ja

**Eesti Geoloogiateenistus**, registrikood 77000387, asukoht F. R. Kreutzwaldi tn 5, 44314 Rakvere (edaspidi nimetatud *üürnik*), mida esindab põhimääruse alusel direktor Sirli Sipp Kulli,

edaspidi eraldi või ühiselt nimetatud *pool* või *pooled*,

võttes arvesse, et:

1. poolte vahel on 20.07.2020 sõlmitud üürileping nr KPJ-4/2020-215 (edaspidi nimetatud *leping*), mille kohaselt on üürnikul õigus kasutada **Tallinnas Tartu mnt 85** asuvat üüripinda;
2. üürileandja on tellinud hoonele, milles üüripind asub, uued mõõdistusjoonised ja lähtuvalt täpsustatud pinnaandmetest soovivad pooled muuta üüritava pinna suurust ja lepingu lisaks nr 1 olevaid üüripinna plaane ja eksplikatsiooni;
3. üürnik on avaldanud soovi suurendada lepingu alusel kasutatavat üüripinda Tartu mnt 85 hoones võttes juurde III korruse ruumi nr 347. Eeltoodust tulenevalt suurendatakse üüripinda ja tasusid alates 10.12.2024;
4. muutunud on üürileandja poolne kontaktisik, mistõttu muudetakse lepingus fikseeritud kontaktandmeid;
5. üürileandja on 13.03.2024 kirjaga teavitanud üürnikku lepingu tingimuste muutmisest alates 01.01.2025,

leppisid kokku alljärgnevas (edaspidi nimetatud *kokkulepe*):

1. Muuta lepingu **eritingimuste punkti 1.2** ja sõnastada see alates 10.12.2024 alljärgnevalt

„**1.2.** Kinnistu oluliseks osaks on:

* + 1. **haldushoone 1** (ehitisregistri kood 101038606, ehitise kasutamise otstarve administratiivhoone), üüritav pind kokku 3 391,5 m², millest 3 082,5 m² on üürnike **ainukasutuses** ja 309,0 m² on üürnike **ühiskasutuses**;
    2. **haldushoone 2** (ehitisregistri kood 101038607, ehitise kasutamise otstarve administratiivhoone), üüritav pind 1 127,1 m², **milles üürniku kasutuses olev üüripind puudub**;
    3. **garaaž** (ehitisregistri kood 101038608, ehitise kasutamise otstarve muu transpordihoone), üüritav pind kokku 160,4 m², millest 160,4 m² on üürnike **ainukasutuses** ja 0,0 m² on üürnike **ühiskasutuses**.“.

1. Muuta lepingu **eritingimuste punkti 2.1** ja sõnastada see alates 10.12.2024 alljärgnevalt:

„**2.1.** Üürniku kasutusesolev **üüripind hoonetes kokku** on arvestuslikult **529,8 m²**, millest:

**2.1.1.** 466,8 m² on üürniku ainukasutuses;

**2.1.2.** 37,9 m² on proportsionaalne osa üürnike ühiskasutuses olevast pinnast.“.

1. Muuta lepingu **eritingimuste punkti 2.2** ja sõnastada see alates 10.12.2024 alljärgnevalt:

„**2.2.** Üüripind paikneb järgmistes hoonetes/korrustel:

**2.2.1.** **Tartu mnt 85 haldushoones** 452,0 m2, millest 452,0 m² on üürniku ainukasutuses ning 39,9 m² on proportsionaalne osa üürnike ühiskasutuses olevast pinnast,

**2.2.2. Tartu mnt 85 garaažis** 37,9 m2, millest 37,9 m² on üürniku ainukasutuses ning 0,0 m² on proportsionaalne osa üürnike ühiskasutuses olevast pinnast.“.

1. Muuta lepingus üürileandja poolseid kontaktisiku andmeid järgmiselt:

Kontaktisik: põhja piirkonna kinnisvarahaldur Tarmo Talv

Kontaktisiku telefon: +372 5816 2732

Kontaktisiku e-post: [tarmo.talv@rkas.ee](mailto:tarmo.talv@rkas.ee)

1. Muuta lepingu **lisa nr 1 „Üüripinna plaanid ja eksplikatsioonid“** ja asendada see **alates 10.12.2024** käesoleva kokkuleppe lisaga nr 1.
2. Muuta lepingu **lisa nr 3 „Üür** **ja kõrvalteenuste tasud“** ja asendada see **alates 01.12.2024** kokkuleppe lisaga nr 2.
3. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
4. Kokkulepe on koostatud ja allkirjastatud digitaalselt. Kokkulepe jõustub viimase digiallkirja andmise kuupäevast arvates.

**Kokkuleppele lisatud lepingu lisad:**

1. **Lepingu lisa nr 1 „Üüripinna plaan ja eksplikatsioonid“**
2. **Lepingu lisa nr 3 „Üür ja kõrvalteenuste tasu“**

**Üürileandja Üürnik**

*(allkirjastatud digitaalselt) (allkirjastatud digitaalselt)*

Karel Aasrand Sirli Sipp Kulli

haldusteenuste direktor direktor

Riigi Kinnisvara AS Eesti Geoloogiateenistus